Poštovani roditelji,

Obavještavamo Vas da sukladno odluci Stožera civilne zaštite RH vrtić otvara svoja vrata 11.05.2020. za prihvat djece. Nažalost epidemiološka situacija još uvijek ne dozvoljava rad dječjeg vrtića u normalnim uvjetima. Stoga u skladu s uputama HZJZ za sprečavanje i suzbijanje epidemije Covid-19 i s ciljem što kvalitetnije organizacije molimo vas da popunite Izjavu za roditelje koja se nalazi u prilogu.

Ukoliko roditelj/skrbnik ima potrebu dovođenja djeteta u dječji vrtić (oba roditelja su zaposlena i nemaju drugu mogućnost zbrinjavanja djeteta), roditelji/skrbnici moraju potpisati izjavu da pod materijalnom i krivičnom odgovornošću jamče da su svi navedeni uvjeti ispunjeni te da će se roditelj/skrbnik pridržavati svih propisanih epidemioloških mjera za vrijeme boravka djeteta u dječjem vrtiću.Također mole se roditelji da detaljno pročitaju upute za sprečavanje epidemije Covid-19 za ustanove ranog i predškolskog odgoja i obrazovanja te osnovnoškolske ustanove koja se nalazi u prilogu.

Molimo sve roditelje/skrbnike čija djeca ispunjavaju navedene uvjete da **do četvrtka 7.svibnja 2020. godine** potpisane izjave dostave na e-mail adresu vrtic@resetari.hr ili se popunjenu izjavu može ostaviti u poštanskom sandučiću koji se nalazi ispred matične zgrade vrtića u Rešetarima.

Ostale informacije o početku rada u dječjem vrtiću dobit ćete u **petak 8. svibnja 2020. godine**, kada budemo imali podatke o broju djece koja će krenuti u dječji vrtić 11. svibnja 2020. godine i potpisane izjave roditelja/skrbnika.

S poštovanjem,

Jasminka Kolić